Geraldine ta e wes'i lomba di e proyecto Nine Lives Aruba rescatando numeroso pushi y cacho nan rond di nos isla. Pero fuera di esey e ta esposa y un mama exceptional pa su 4 yui homber y su 3 sobrina cu e ta adora. Actualmente Geraldine y famia ta pasando den un situacion dificil, caminda un di su sobrina nan Angellis cu ta un hobencita di 15 aña a wordo diagnostica cu un tumor na su celebro.
Ya a haci varios operacion caba na su cabes den e ultimo 2 siman nan. Pero awo e situacion a bira mas serio como cu e la haya meningitis y no por haci nada mas aki na Aruba, lamentablemente e ta den ICU actualmente y e tin cu keda transporta cu urgencia pa Colombia pa atencion medico avansa. Pa cu esaki gasto di pasashi y otro costo nan ta astronomico. Geraldine no ta e persona pa pidi nada pa su mes, pero awo e mester di nos pa yude.
Cu esaki ta pidi yudansa di e comunidad cu kier coopera cu algo chikito pa asina por logra na cubri gastonan pa Geraldine por ta hunto cu su sobrina. Pa duna e hobencita aki e forsa pa por sigui bringa pa su salud y por bringa e malesa cu a keda diagnostica cu nos niun kier pasa aden.